એક બાજું આ દેશમાં તમાકુનું ઉત્પાદન વધી રહ્યું છે, તેના સેવનથી રોગીઓ વધી રહ્યા છે . છેલ્લા ૧૦ વર્ષમાં તમાકુનું વ્યસન અટકાવવા સરકારે અનેક કાયદાઓ બનાવ્યા છે પણ દુ:ખની વાત એ છે કે તે માત્ર કાગળ ઉપર રહી ગયા છે અથવા તમાકુના વેપારીઓ તે કાયદામાંથી છટકબારી તરત શોધી લે છે. જેમ કે ગુજરાતમાં ગુટખા વેચવા પર પ્રતિબંધ છે. હવે તમે જ વિચારો ગુટખા અહીં મળે છે? કેવી રીતે મળે છે? ખૂબ સરળતાથી મળી રહે છે. ટીવી ચેનલો પર કે અન્ય કોઈ જગ્યાએ ‘વ્યસન’ની કે તમાકુના પેદાશની જાહેરાત કરી શકાય નહિ એવો કાયદો છે. પણ છતા ખૂબ જ ચાલાકી પૂર્વક બધે જ તેની જાહેરાત આવે છે. માણેકચંદ હોય કે મહેક હોય.. છે તો ગુટખા જ ને? પણ તેને પાન-મસાલાના નામે જાહેરાત બતાવી લોકો સુધી પહોંચાડી દેવાય છે. કાયદાનો કાયદો જળવાય અને વેપારીઓનું કામ પણ થઈ જાય. તમાકુ જેવા નશીલા પદાર્થોને વેચતા અટકાવવા સરકારે કેટલાક કાયદા બનાવ્યા છે જુવો...